 **ОСНОВНО УЧИЛИЩЕ „ЛЮБЕН КАРАВЕЛОВ” – ГР.БУРГАС**

 *гр. Б у р г а с* 0879565088 – *директор*

 *ул. „Любен Каравелов“ № 69* 0879565077 *– зам-директор*

 *email:* info-200207@edu.mon.bg0879565033 *– канцелария*

**УТВЪРЖДАВАМ:…………………..**

 **ДИРЕКТОР: /Пепа Марчева/**

**Програма за**

**превенция на ранно напускане на училище**

**Настоящата програма е приета на заседание на педагогическия съвет с протокол № 10/04.09.2023 г., утвърден е със заповед на директора № РД-10-1700/04.09.2023 г.**

**СЪДЪРЖАНИЕ**

**1.Необходимост от училищна програма**

**2. Мисия и Визия на училището по отношение на превенция на отпадането на ученици**

**3. SWOT анализ**

**3.1.Силни страни**

**3.2. Слаби страни**

**3.3. Възможности**

**3.4. Заплахи**

**4. Целева група**

**5. Стратегически въпрос**

**6. Цели на стратегията**

**7. Задачи и дейности за постигането им**

**1. Необходимост от училищна програма**

* Необходимост от въвеждане на система в дейностите по превенция на отпадането
* Необходимост от готовност за посрещане на нови предизвикателства, свързани с предпоставки за отпадане на ученици социални и икономически фактори, процеси на миграция, честа смяна на местоживеенето и др.)

**2. Визия на училището по отношение на превенция на отпадане**

Програмата се основава на:

Мисията на ОУ „Л.Каравелов” : чрез иновативно, гъвкаво и личностно-ориентирано обучение:

* учениците да получат пълноценни знания, умения и компетентности;
* да се изградят като свободни и морални личности, способни да живеят и работят заедно, да общуват помежду си, да поемат отговорности в демократично гражданско общество;
* да развиват творческите си заложби и способности;
* да изградят умения и навици за здравословен начин на живот;
* училището да се утвърди като конкурентноспособен и привлекателен център за всички деца от района, подлежащи на задължително обучение.

Визията на ОУ «Л. Каравелов» като училище, осигуряващо ефективна, качествена и достъпна подкрепа за деца и ученици, застрашени от отпадане, която осигурява пълноценна личностна реализация в училищния живот. Обучение в областта на информационно-комуникационните технологии;

* Разнообразни дейности, насочени към удовлетворяване на желанията и потребностите на учениците; модулно обучение и дистанционно обучение.
* Съчетаване на класноурочни, извънурочни и извънкласни форми на обучение и възпитание;
* Висококвалифицирани и мотивирани учители, работещи като екип от отговорни и развиващи се личности, проявяващи толерантност, загриженост и зачитане на човешкото достойнство;
* Работа с талантливи деца;
* Работа с деца в неравностойно социално положение;
* Работа с деца със специални образователни потребности;
* Работа с деца с различна етническа принадлежност;
* Уютна и функционална образователна среда.

**3.SWOT анализ:**

**3.1.Силни страни:**

* Квалифицирани учители;
* Интерактивни методи на обучение, използване на ИКТ;
* Наличие на съвременна техника и интернет достъп във всяка учебна стая, дистанционно обучение чрез платформата Microsoft Teams;
* Извънкласни дейности, занимания по интереси, работа по клубове;
* Възможности за изява;
* Създаване на приятелска среда;
* Обновена и ремонтирана материална база, нов учебен корпус и цялостна реконструкция на спортните площадки и двора;
* Безплатни закуски I-IV клас;
* Безплатни учебници I-VII клас;
* Извършване на дейности по превенция на отпадането;
* Дейно участие на учениците в общоучилищния живот;
* Кабинетна организация на обучението в прогимназиален етап;
* Училищно настоятелство и Обществен съвет, съпричастни към решаването на училищни проблеми;
* Липса на отпаднали ученици;
* Работа в електронна среда;
* Безплатно използване на технически устройства от учениците, по време на дистанционното обучение.

**3.2.Слаби страни**

* Липса на регистър на ученици, застрашени от отпадане.
* Недостатъчна роля на ученическото самоуправление за създаване на подкрепяща среда за ученици, застрашени от отпадане.
* Слаба посещаемост от страна на учениците в часовете за консултации.
* При дистанционното обучение - слаба интернет връзка и скорост на интернета.

**3.3.Възможности**

- кандидатстване по различни проектни предложения, насочени към финансиране на превантивни по отношение на отпадането дейности;

- ранно идентифициране на децата в риск чрез проучване на потребностите и интересите на децата в риск;

- мерки за намаляване отсъствията на учениците;

- включване на родителите в мерките - екипна работа учител-родител, разпределяне на отговорностите;

- приобщаване на учениците в риск, като се включат в различни форми на ученическо самоуправление;

- ефективно включване на местната власт, гражданския сектор и работодателските организации в подкрепа на учениците в риск;

- ефективно включване на училищните и ресурсите на местната общност при реализиране на дейностите за превенция на отпадането от училище;

-обучение на педагогическия екип да идентифицира и решава социалните, образователните, поведенческите и други проблеми, които поставят децата в риск да отпаднат от училище;

- разработване и прилагане на обучителни, извънкласни и извънучилищни програми за мотивиране и задържане на децата, консултиране, професионално ориентиране и чрез активна работа със семейството.

-поддържане на база данни, индивидуално портфолио, индивидуални програми за всяко застрашено дете;

-периодична оценка и актуализиране на мерките;

- популяризиране на добрите постижения на учениците в училище на училищни тържества

- лична мотивация на учениците;

- целенасочена работа за формиране на гражданско съзнание;

- подпомагане на семейства в нужда чрез различни инициативи – Великденски базар

- безплатна екскурзия организирана от училището за ученици без допуснати неизвинени отсъствия и отличен успех.

**3.4.Заплахи**

* Недостатъчно грижи и заинтересованост от страна на родителите;
* Липса на ефективни санкции за родителите;
* Нисък жизнен стандарт на част от населението;
* Проблеми в семействата, водещи до отпадане на деца от училище;
* Липса на финансови възможности за подкрепа на застрашени от отпадане деца;
* Негативно влияние на приятелската среда, на „улицата” и социалните мрежи;
* Миграционни процеси, честа смяна на местоживеенето.

**4.Целева група** Ученици от I до VII клас, които са застрашени от отпадане по различни причини – за които съществува обективен риск от социално изключване и липсват форми за социална подкрепа;

В по-общ смисъл целевата група включва всички ученици от училището като смисъл на превенция.

**5.Стратегическият въпрос, на който търси отговор настоящия документ**

Кои са причините за ранно напускане на училище и кои са правилните стратегии и мерки, за да се предотврати?

 **6.Цели:**

**Обща цел** – **Създаване на подкрепяща среда за учениците в училище**

**Подцели**:

* Изграждане на мотивация за посещение на училище и участие в живота на училищната общност

*Индикатор за постигане – неизвинени и извинени отсъствия (намаляване)*

* Създаване на положителни нагласи към учебния процес

*Индикатор за постигане – успеха на застрашените ученици*

 **7.Задачи и дейности за изпълнението им.**

* Изработване ежегодно актуализиране на регистър на застрашените от отпадане деца

*Регистърът се води от Комисията по превенция на ранно напускане по информация, подадена от класните ръководители.*

* Включване в плана на училищния ученически съвет дейности за създаване на подкрепяща среда.
* Включване в плана на Комисията на дейности за превенция на отпадане и работа с деца в риск.
* Проучване чрез анкети и др. методи на желанията за участие на учениците в извънкласни дейности.
* Сформиране на нови групи по извънкласни дейности в зависимост от желанията.

*Класните ръководители, и членовете на ученическия съвет мотивират застрашените от отпадане деца да се включат в избрани от тях форми.*

* Прилагане на нови подходи в работата с родителите – алтернативни родителски срещи, активно включване в общи дейности, родителите- партньори на училището; работа на училищното настоятелство с родители на застрашени от отпадане деца.
* Повишаване на социалните умения на ученическия съвет и ученическите класни съвети за подкрепа на съученици в риск- организиране на тренинги.
* Установяване на ефективен диалог училище - външни институции, имащи отношение по проблема.
* Организиране на благотворителни акции за подпомагане на застрашени и социално слаби деца.
* Създаване на годишен училищен календар за извънкласни дейности и изяви / Включени към Годишния план на училището/

*В календара се включват училищни конкурси и състезания, чествания, празници, и др. Мотивиране на застрашените от отпадане ученици да се включват в зависимост от възможностите и подготовката си.*

* Мотивиране на педагогическия персонал за допълнителна работа по превенция на отпадането.